laion/Wikipedia-Exotic huggingface dataset:
ლეპტის-მაგნა

ლეპტის-მაგნა (არაბ. لبده) — ანტიკური ქალაქი ლიბიაში. თავდაპირველად, ფინიკიური პორტი იყო. ძვ. წ. 111 წელს ის რომის იმპერიის ნაწილი გახდა. მისი ნანგრევები მდებარეობს ტრიპოლიდან აღმოსავლეთით, 130 კმ-ში. სავარაუდოდ ქალაქი დაარსებული უნდა იყოს ძვ. წ. XI საუკუნეში, როგორც ფინიკიის კოლონია. მისი მნიშვნელობა მკვეთრად გაიზარდა ძვ. წ. IV საუკუნეში, როდესაც გაიზარდა კართაგენის მნიშვნელობა. ძვ. წ. 146 წელს მესამე პუნიკურ ომში გამარჯვების შედეგად დაიკავეს რომაელებმა. ქალაქის მნიშვნელობა გაიზარდა 193 წლის შემდეგ, როდესაც რომის იმპერატორი გახდა ამ ქალაქში დაბადებული სეპტიმიუს სევერუსი (193-211). იგი ძლიერ ზრუნავდა საკუთარ ქალაქზე და გახადა კიდეც აფრიკის ერთ-ერთი უმნიშვნელოვანესი ქალაქი. III საუკუნეში რომის იმპერიაში არსებული კრიზისისი შედეგად ქალაქის მნიშვნელობა დაეცა. IV საუკუნის შუა წლებში ქალაქი ბევრმა ადამიანმა მიატოვა, მაგრამ იმპერატორ თეოდოსიუს I-ის მეფობისას იგი კვლავ აღდგა და დაიბრუნა თავისი მნიშვნელობა. 439 წელს ქალაქი დაიპყრეს ვანდალებმა. 523 წელს კი ბერბერებმა ააოხრეს. ბაზარი თეატრი ამფითეატრი იუნესკოს მსოფლიო მემკვიდრეობის ძეგლები ლიბიაში მსოფლიო მემკვიდრეობის ძეგლების სია არაბულ ქვეყნებში მსოფლიო მემკვიდრეობის ძეგლების სია აფრიკაში Comprehensive website, by an archaeologist working on the site Livius.org: Lepcis Magna დაარქივებული 2008-09-14 საიტზე Wayback Machine. The Main Site at Leptis Magna - Satellite View on Google Maps The circus (top) and amphitheatre at Leptis Magna - Satellite View Google Maps Complete photo coverage of Leptis Magna ვიკისაწყობში არის გვერდი თემაზე: ლეპტის-მაგნა
ამანდა პიტი

ამანდა პიტი (ინგლ. Amanda Peet; დ. 11 იანვარი 1972, ნიუ-იორკი, აშშ) — ამერიკელი კინომსახიობი. ამანდა პიტი დაიბადა 1972 წლის 11 იანვარს, ნიუ-იორკში (აშშ). მშობლების განქორწინებდამდე, რომელიც 1990 წელს მოხდა, ამანდას მამა ჩარლზი ზრდიდა, რომელიც ადვოკატური პრაქტიკით იყო დაკავებული და დედა პენი, ყოფილი სოციალური მუშაკი. სკოლის დამთავრების შემდეგ ამანდა სასწავლებლად კოლუმბიის უნივერსიტეტში წავიდა ისტორიულ ფაკულტეტზე. რაც შეხება მისი სამსახიობო ნიჭის გამოვლენას, ეს აშკარა გახდა, როდესაც დედასთან ერთად ერთ-ერთ სპექაკლზე ყოფნისას ის წარმოდგენის დროს ავიდა სცენაზე და იმპროვიზება დაიწყო. რამდენიმე წლის შემდეგ, ბოლო კურსზე, ის აღმოჩნდა მოსმენაზე დრამატულ ხელოვნების ლეგენდარულ მასწავლებელთან უტა ჰაგენთან. გოგონამ დაიწყო მის გაკვეთილებზე სიარული. ჰაგენთან მან სხვა მომავალი ახალგაზრდა ვარსკვლავები გაიცნო. მის თავისებურ დამრიგებლად იქცა მომავალი მსახიობი ჰოუპ დეივისი. ერთად გოგონებმა გადააგზავნეს ამანდას 80 ფოტო ყველასთან ვისთანაც შეიძლებოდა, სააგენტო 'Ross Report' ჩათვლით, რომელიც უამრავი აღიარებული ნიჭიერი ადამიანისთვის და დამწყები მსახიობისთვის „წმინდა“ ადგილია. მას დაურეკეს ოთხი სააგენტოდან, და მან მოინახულა ყოველი ოფისი, სადაც კითხულობდა მონოლოგებს. მაგრამ შთაბეჭდილების ქვეშ ვერავინ ვერ დატოვა. და მაინც ცოტა ხანში მას გაუჩნდა საკუთარი აგენტი, და მან დაიწყო სარეკლამო რგოლებში მონაწილეობა. 'Skittles' რეკლამიდან აღებულ ჰონორარზე ის ერთი წლის განმავლობაში ცხოვრობდა. რამდენიმე წარუმატებელი კინო-სინჯების შემდეგ ის საკუთარ თავს პირველად გამოუტყდა, რომ ზედმეტად სერიოზულად დაკავდა სამსახიობო პროფესიით. კარიერის პირველ ეტაპებზე ამანდამ მთელი ძალები მიალია ოცამდე პერსონაჟს საკმაოდ დაბალბიუჯეტიან და დაბალხარისხიან პროექტებში, სანამ თავის ცხოვრებაში პირველ ბლოგბასტერში „ცხრა იარდი“ მონაწილეობაზე მიიღო წინადადება. თუმცა საქმე გაჩერებული წერტილიდან ცოტათი ადრე დაიძრა. მაყურებლებმა და კრიტიკოსებმა დადებითად მიიღეს მისი ნამუშევარი სატელევიზიო მრავალსერიან კომედიაში „ჯეკი და დეპი“. ჟაკლინ ბარეტის როლისთვის მეტსახელად ჯეკი ამ სერიალში ის აღმოჩნდა მსოფლიოს 50 ყველაზე ლამაზი ადამიანების სიაში ჟურნალ 'People' მონაცემებით. მოგვიანებით კი მიიღო როლი სუპერმოდური და თავხედი ჯუდიტ ფისბეგლერის როლი კომედიაში „სილვერმანის გადარჩენა“. „ცხრა იარდმა“ ამანდას უამრავი კარი გაუღო. ამ კომედიის შემდეგ მას დიდბიუჯეტიან ფილმებში იწვევდნენ. სხვა მნიშვნელოვანი კინოროლებიდან აღსანიშნავია : „განსაკუთრებით მძიმე დანაშაული“ (2002), „სიყვარული წესების მიხედვით და მათ გარეშეც“ (2000), „ იდენტიფიკაცია“ (2003), „2012“ (2009). 1995 - Animal Room 1995 - One Fine Day 1995 - She’s the One 1996 - Touch Me 1996 - Grind 1998 - Playing by Heart 1998 - Southie 1999 - Body Shots 1999 - Jump 2000 - Takedown 2000 - The Whole Nine Yards 2001 - Saving Silverman 2002 - განსაკუთრებით მძიმე დანაშაულები 2003 - სიყვარული წესების გარეშე 2003 - იდენტობა 2004 - The Whole Ten Yards 2005 - სირიანა 2005 - A Lot Like Love 2005 - მელინდა და მელინდა 2006 - Griffin & Phoenix 2007 - Martian Child 2008 - The X-Files: I Want To Believe 2009 - 2012 2010 - How I Met Your Mother ვიკისაწყობში არის გვერდი თემაზე: ამანდა პიტი ამანდა პიტი კინოფილმების ინტერნეტ-მონაცემთა ბაზაში ამანდა პიტი დაარქივებული 2010-07-29 საიტზე Wayback Machine.
2012 (ფილმი)

2012 — 2009 წლის ამერიკული ფილმი, გადაღებული რეჟისორ როლანდ ემერიხის მიერ. ფილმში მონაწილეობენ ჯონ კიუსაკი, ჩივეტელ ეჯიოფორი, ამანდა პიტი, თენდი ნიუტონი, ოლივერ პლატი, დენი გლოვერი და ვუდი ჰარელსონი. სურათის დისტრიბუტორია კომპანია Columbia Pictures. ფილმი მოგვითხრობა მაიას ტომის კალენდრის მიხედვით 2012 წელს ნაწინასწარმეტყველები კატასტროფის შესახებ. 2012 წელს მზის სისტემის პლანეტები ერთ მწკრივში მოექცევიან, რაც იწვევს გლობალურ კატაკლიზმებს: მძლავრი მიწისძვრები, ცუმანი და ვულკანების ამოფრქვევა ქვეყნებსა და კონტინენტებს ნანგრევებად აქცევს. რეაქცია ფილმზე არაერთგვაროვანი იყო. კრიტიკოსთა ნაწილი არ დაეთანხმა იმას, რომ ფილმში ასახული მოვლენები შესაძლო მომავალია. მიუხედავად ყველაფრისა, ფილმმა დიდი წარმატება იქონია და მის შემქმნელებს 2009 წლის ნოემბერში უკვე მოუტანა დაახლოებით 235 მილიონი აშშ დოლარის შემოსავალი. ყურადღება!  ქვემოთ მოყვანილია სიუჟეტის და/ან დასასრულის დეტალები. გამოკვლევის მსვლელობისას მეცნიერი მოულოდნელად აღმოაჩენს კარიბჭეს პარალელურ სამყაროში და კონტაქს დაამყარებს თავის ორეულთან იმისათვის, რომ ძველებური ინდიელების წინასწარმეტყველების ახდენას ხელი შეუშალოს... ჯონ კიუსაკი ვუდი ჰარელსონი დენი გლოვერი ოლივერ პლატი ამანდა პიტი ოფიციალური საიტი „2012“ — კინოფილმების ინტერნეტ-მონაცემთა ბაზა (ინგლისური) „2012“ — Allmovie-ზე „2012 (ფილმი)“ — TCM-ის მონაცემთა ბაზაში „2012“ — Rotten Tomatoes „2012“ — Metacritic-ზე „2012“ — Box Office Mojo-ზე ↑ დაარქივებული ასლი. დაარქივებულია ორიგინალიდან — 2012-08-20. ციტირების თარიღი: 2012-09-04. ↑ 2012 (2009). Box Office Mojo. IMDB. ციტირების თარიღი: July 5, 2011.
რობერტ პატრიკი

რობერტ პატრიკი (ინგლ. Robert Patrick; დ. 5 ნოემბერი 1958, მარიეტა, ჯორჯია, აშშ) — ამერიკელი მსახიობი. განსაკუთრებით სახელი გაითქვა ფილმში ტერმინატორი-2: განკითხვის დღე შესრულებული როლით. რობერტ პატრიკი გაიზარდა დიასახლისის და ბანკის თანამშრომელის ოჯახში. თავის მომავალს პატრიკი ნათლად ხედავდა. მან ბავშვობაში გადაწყვიტა, რომ მომავალში სპორტსმენი გახდებოდა. საშუალო სკოლაში პატრიკი ბეისბოლს თამაშობდა, Bowling Green University–ში კი სერიოზულად ფეხბურთით დაკავდა. იქ ის სრულიად შემთხვევით მოხვდა სამსახიობო ხელოვნების კურსებზე. ის დამოუკიდებლად დაიწყებს სტანისლავსკის სისტემის შესწავლას. ის ერთი წლის განმავლობაში ოჰაიოში იცხოვრებს და მიხვდება, რომ ლოს-ანჯელესში უნდა წავიდეს. რა იყო მას შემდეგ, რაც ის "ანგელოზთა ქალაქში" ჩამოვიდა, პატრიკს არ უყვარს გახსენება. პირველი თვეები მას მანქანაში ეძინა და აბაზანას ავტო–სამრეცხაოებზე იღებდა. შემდეგ ის ბარში მოეწყო სამუშაოდ, სადაც თავისი მომავალი ცოლი – ბარბარა გაიცნო. მისმა ოცნებამ ახდენა დაიწყო, როდესაც ის შეამჩნია მსახიობმა როჯერ კორმანმა. მან გადაიღო ის ფილმში "ჯოჯოხეთის მებრძოლნი", სადაც პატრიკმა ბაიკერის როლი შეასრულა. კორმანს მოეწონა რობერტის თამაში და მან კიდევ რამდენიმე თავის ფილმში მონაწილეობა შესთავაზა. შემდეგ რობერტმა მიიღო პატარა როლი მეორე "კერკეტ კაკალში". ეს როლები საკმარისი აღმოჩნდა იმისათვის, რომ მსახიობი ჯეიმზ კამერონს შეემჩნია. კამერონს იმ დროს იდეა გაუჩნდა – მან ლეგენდარული "ტერმინატორის" გაგრძელების გადაღება გადაწყვიტა. რობერტი აიყვანეს თხევადი ტერმინატორ T-1000 როლზე. ეს მსახიობისთვის ნამდვილ წამებად იქცა. მთელ დღეებს მსახიობი სპორტულ დარბაზში ატარებდა. თუმცა ეს არ იყო ყველაზე რთული საფეხური მსახიობისთვის, როგორც აღოჩნდა. 1991 წელს ტექნიკას ისეთი მაშტაბებისთვის არ მიუღწევია, როგორც ახლა. ყველას აქვს მომენტები, როდესაც Т-1000 სხეულზე მომენტალურად რჩებოდა ჭრილობები, როდესაც ის ცეცხლიდან გამოდიოდა და ლითონის ფერს გადაიკრავდა. ეკრანზე ეს მხოლოდ რამდენიმე წამს იკავებდა. თუმცა როგორ მობეზრდა ეს მომენტები რეჟისორს, ტექნიკოსს და თვით რობერტს... კომპიუტერს არ სურდა ამოცანების შესრულება. სულ ფუჭდებოდა რაღაცა...მაგრამ ბოლოს და ბოლოს უიღბლობის ზოლი დამთავრდა მე–40 დუბლზე. "ტერმინატორის" გადაღების შემდეგ რობერტს უამრავი წინადადება შემოუვიდა სხვა პროექტებში მონაწილეობზე. მან თვითნაც აღიარა მერე, რომ ამ ფილმების ნახევარზე მეტი სრული სისულელეა, მაგრამ მას არასოდეს მიუღია გადაღებებში მონაწილეობა მხოლოდ ფულის გამო. პატრიკი ყოველთვის მათში გამოცდილებას იძენდა. საერთოდ ოცი წლის განმავლობაში რობერტმა მონაწილეობა მიიღო თითქმის სამოც ფილმში. მათ შორის შეგვიძლია ავღნიშნოთ "The Faculty"(1998), "From Dusk Till Dawn 2: Texas Blood Money"(1997), "Striptease"(1996), "Spy Kids"(2000) და ა.შ. მაგრამ, როგორც კი რობერტი ეკრანებზე ჩნდებოდა, მაყურებელი მასში უპირველეს ყოვლისა პერსონაჟს "ტერმინატორიდან" იხსენებდა. 2000 წელს რობერტმა როლი მიიღო სერიალში "საიდუმლო მასალები". მან მონაწილეობა მიიღო ბოლო ორ სეზონში. კრიტიკოსების შეფასების მიხედვით, სერიალის შემქნელმა სწორი არჩევანი გააკეთა. რობერტ პატრიკი დამოუკიდებელი კომპანიის "360 entertainment" ერთ-ერთი დამაარსებელია. ცხოვრობს ლოს-ანჯელესში ცოლთან ერთად, მსახიობთან ბარბარა პატრიკთან. რობერტ პატრიკი კინოფილმების ინტერნეტ-მონაცემთა ბაზაში რობერტ პატრიკი Twitter-ზე
ანა პეკუინი

ანა ჰელენ პეკუინი (ინგლ. Anna Paquin დ. 24 ივლისი, 1982, უინიპეგი) — კანადაში დაბადებული ახალზელანდიელი მსახიობი. დაიბადა ქალაქ უინიპეგში. 1992 წელს ცხრა წლის ანამ, როგორც 5000–მა სხვა ნიჭიერმა გოგონამ, მონაწილეობა მიიღო სინჯებში ფლორა მაკგრატის როლზე ფილმში „პიანინო“. ახალგაზრდა ანამ მონაწილეობა მიიღო ამ ფილმის გადაღებაში და დაიმსახურა ოსკარი მეორეხარისხოვანი როლის შესრულებისთვის. ამერიკული კინოაკადემიის ეს გადაწყვეტილება ყველა დამსწრებისთვის შოკად იქცა, მაგრამ ყველაზე მეტად ანასთვის. თერთმეტი წლის მსახიობი მიკროფონს მოუახლოვდა და 15 წამის განმავლობაში ხმა ვერ ამოიღო. ამ წარმატებამ ანას გზა გაუხსნა მსოფლიოს საუკეთესო სურათების გადასაღებ მოედნებზე. მან პატარა ჯეინის როლი ითამაშა ფილმში „ჯეინ ეარი“ (1996) და დონას როლი ფილმში „აურზაური“ (1998). განმეორებითი წარმატება მოვიდა ანასთან მარი/როუგის როლის შესრულების შემდეგ ფანტასტიკურ ბლოგბასტერში „X ადამიანები“. ამ როლმა მსახიობს რამდენიმე ნომინაცია მოუტანა სხვადასხვა კინოფესტივალზე. პეკუინი ბისექსუალია. ვიკისაწყობში არის გვერდი თემაზე: ანა პეკუინი ანა პეკუინი კინოფილმების ინტერნეტ-მონაცემთა ბაზაში ↑ Singh, Anita (1 April 2010). „True Blood star Anna Paquin comes out as bisexual“. The Daily Telegraph. დაარქივებულია ორიგინალიდან — 4 აპრილი 2010. ციტირების თარიღი: 1 April 2010.
ფამკე იანსენი

ფამკე ბემერ იანსენი (ნიდერლ. Famke Beumer Janssen; დ. 5 ნოემბერი 1964, ამსტელვენი, ნიდერლანდები) — ნიდერლანდელი მსახიობი, რეჟისორი და ფოტომოდელი. 1984 წელს სამოდელო კარიერის დასაწყებად აშშ-ში გადავიდა საცხოვრებლად. ამავდროულად სწავლობდა კოლუმბიის უნივერსიტეტში. დადიოდა ჰაროლდ გასკინის სამსახიობო ხელოვნების კურსებზე — შედეგად ის ლოს-ანჯელესში გადავიდა. აქ ის აგრძელებდა მეცადინეობას და სულ მალე პატარა როლი მიიღო ტელეფილმში „მამები და შვილები“ (1992). 1992 წელს როლი მიიღო ტელესერიალში „ვარსკვლავური გზა: შემდეგი თაობა“, შემდეგ კი ითამაშა ტელესერიალში „მერლოუზ-პლეისი“. 1995 წელს ითამაშა ფილმში „ოქროსთვალი“, სადაც ბონდის მეგობარი გოგონას როლი — ქსენია ონატოპის როლი შეასრულა. თუმცა ამ წარმატებამ ბოლომდე არ გამოამჟღავნა მისი სამსახიობო შესაძლებლობები. შემდეგ უპირატესობა მიანიჭა დამოუკიდებელ პროექტებში გადაღებას. 1990-იან წლებში ფამკემ მონაწილეობა მიიღო რამდენიმე ფილმში. წარმატება მოუტანა შესრულებულმა როლმა ფილმში „იქს-ადამიანები“ (2000). შემდეგ მონაწილეობა მიიღო არანაკლებ ცნობილ სურათებში. 1995-2000 წლებში ქორწინებაში იმყოფებოდა სცენარისტთან და რეჟისორთან ტოდ უილიამსთან. ვიკისაწყობში არის გვერდი თემაზე: ფამკე იანსენი ფამკე იანსენი კინოფილმების ინტერნეტ-მონაცემთა ბაზაში ფამკე იანსენი TCM-ის კინოფილმების მონაცემთა ბაზაში ფამკე იანსენი — AllMovie
დიდი გამყინვარება: დინოზავრების ერა

დიდი გამყინვარება: დინოზავრების ერა (ინგლ. Ice Age: Dawn of the Dinosaurs) აგრეთვე ცნობილი როგორც „დიდი გამყინვარება 3“ — 2009 წლის ანიმაციური 3-D ფილმი. იგი არის ფილმების სერიის დიდი გამყინვარება გაგრძელება, გამოშვებული კომპანიის Blue Sky Studios და გავრცელებული კომპანიის 20th Century Fox მიერ. ფილმის პერსონაჟების როლებს ახმოვანებენ რეი რომანო, ჯონ ლეგუიზამო, დენის ლირი, ქუინ ლატიფა, შონ უილიამ სკოტი, ჯოშ პეკი, საიმონ პეგი და კრის უეჯი. ყურადღება!  ქვემოთ მოყვანილია სიუჟეტის და/ან დასასრულის დეტალები. გმირების ცხოვრებაში მოხდა გარკვეული ცვლილებები. მამონტები მანფრედი და ელი შვილს ელოდებიან; ვეფხვი დიეგო ჩაეშვა ფიქრებში იმაზე, თუ რატომ გახდა ის ასეთი "კეთილი" მეგობრების კომპანიაში; ზარმაცა სიდი, რომელიც ოცნებობს თავისი საკუთარი ტომის შექმნაზე, გადაწყვეტს რომ მოიპაროს დინოზავრის რამდენიმე კვერცხები. სიდის გადასარჩენად გამგზავრებული მეგობრები აღმოჩნდებიან უჩვეულო მცენარეთა სამყაროში, რომელიც იმალებოდა ყინულების ქვეშ, სადაც ისინი შეხვდებიან დინოზავრებს და აგრესიულ გარემოებას, და ასევე გაიცნობენ დინოზავრებზე მონადირეს – სახელად ბაკი... შონ უილიამ სკოტი ქვინ ლატიფა საიმონ პეგი ჯონ ლეგუიზამო რეი რომანო გამყინვარება: დინოზავრების ერა ოფიციალური საიტი „დიდი გამყინვარება: დინოზავრების ერა“ — კინოფილმების ინტერნეტ-მონაცემთა ბაზა (ინგლისური) „დიდი გამყინვარება: დინოზავრების ერა“ — ანიმაციური ფილმების მონაცემთა დიდ ბაზაში „დიდი გამყინვარება: დინოზავრების ერა“ — Allmovie-ზე „დიდი გამყინვარება: დინოზავრების ერა“ — Box Office Mojo-ზე „დიდი გამყინვარება: დინოზავრების ერა“ — Rotten Tomatoes „დიდი გამყინვარება: დინოზავრების ერა“ — Metacritic-ზე ↑ Ice Age: Dawn of the Dinosaurs. Box Office Mojo. ციტირების თარიღი: 2009-09-08.
შონ უილიამ სკოტი

შონ უილიამ სკოტი (ინგლ. Seann William Scott, დ. 3 ოქტომბერი, 1977) — ამერიკელი კომედიური მსახიობი. დაიბადა 3 ოქტომბერს 1977 წელს ქალაქ კოტეჯ–გროუვში მინისოტას შტატში, მშენებელის და დიასახლისის ოჯახში. წარსულში მის დედ–მამას, ორივეს სხვა ოჯახები ჰყავდა, და წინა ქორწინებისგან - სამ–სამი შვილი. მინესოტის მკვიდრი შონი ლოს–ანჟელესში გადავიდა სკოლის დამთავრების შემდეგ და 1997 წელს სერიალისთვის „All My Children“ წარუმატებელი მოსმენის შემდეგ მოეწყო ტელეკომპანია The WB Television Network-ში, კომედიურ შოუში „Unhappily Ever After“. ამავე წელს მისი სატელევიზიო დებიუტი შედგა დრამაში, შემდეგ წელს კი კომედიური შოუს „Something So Right“ ვარსკვლავი გახდა. მუშაობდა Home Depot–ში და იბრძოდა ყოველივე უმნიშვნელო როლისთვის ტელევიზიაში მანამ, სანამ ერთხელაც არ მიიღო მონაწილეობა ფილმში „ამერიკული ნამცხვარი“. შემდგომში იგი მრავალ ახალგაზრდულ კომედიაში მონაწილეობდა. მას აგრეთვე ჰქონდა ნაკლებად ცნობილი როლები ჰქონდა ტელესერიალებში და Aerosmith-ის მუსიკალურ ვიდეოში. ვიკისაწყობში არის გვერდი თემაზე: შონ უილიამ სკოტი შონ უილიამ სკოტი კინოფილმების ინტერნეტ-მონაცემთა ბაზაში Seann William Scott Interview at UGR
ისანი (თბილისის მეტრო)

ისანი — თბილისის მეტროპოლიტენის პირველი ხაზის ერთ-ერთი სადგური, რომელიც 300 არაგველის და სამგორის სადგურებს შორის მდებარეობს. იგი 1971 წლის 5 მაისს გაიხსნა. არქიტექტორები გ. მოძმანიშვილი და ნ. ლომიძე. სამშენებლო სამუშაოები განახორციელა „თბილმეტრომშენმა“. მდებარეობს ქეთევან დედოფლის გამზირისა და კახეთის გზატკეცილის შესაყართან. მიწისზედა პავილიონი ორიგინალური გუმბათის სახითაა დაპროექტებული და ქვედა სადგურს უკავშირდება ესკალატორით. ვესტიბიულის კედელზე ტონირებული პანოს ავტორია მოქანდაკე ს. ქოიავა. მიწისქვეშა დარბაზში გადახურვის კამარა დაყრდნობილია გეგმით ექვსკუთხა სვეტების ორ რიგზე. იატაკი შავი გრანიტისაა. თეთრი მარმარილოთი მოპირკეთებულ სადგურში ლურჯი და თეთრი ფერების კომბინაცია გვხვდება. სადგური 2006 წელს განახლდა. ცვლილებები შეეხო ინტერიერსაც და ექსტერიერაც. გალამაზებულ სადგურში დამონტაჟებულია თანამედროვე ტიპის მონიტორები, სარეკლამო ბილბორდები. სადგურის ინტერიერი თბილისის მეტროპოლიტენის სადგურების სია მეტროსადგური „ისანი“ თბილისის მეტროს ოფიციალურ საიტზე[მკვდარი ბმული] მეტროსადგური „ისანი“ თბილისის ოფიციალური საიტის გზამკლვევში[მკვდარი ბმული] ↑ 1.0 1.1 მეტროპოლიტენი // ენციკლოპედია „თბილისი“, თბ., 2002. — გვ. 668, ISBN 99928-20-32-2. ↑ თბილმეტრომშენი // ენციკლოპედია „თბილისი“, თბ., 2002. — გვ. 533, ISBN 99928-20-32-2.
კინოკეფალები

კინოკეფალები, კინოცეფალები (ბერძ. κῠνοκέφᾰλοι) — ძაღლის, მგლის ან ტურის თავიანი ადამიანები, ფენომენი, რომელიც არსებობს მრავალ კონტექსტსა და ფორმაში. ძაღლისთავიან ადამიანებზე წერდნენ ჰესიოდე, ჰეროდოტე, მეგასთენე, პლინიუსი, ქტესიასი და სხვები. მათი მტკიცებულებით, ისინი ცხოვრობდნენ ინდოეთსა და ლიბანში. მათი სიტყვებით: „თუმცაღა ჰქონდათ ძაღლის თავები, მაგრამ დანარჩენი სხეული ადამიანის ჰქონდათ“. ისინი სხვა ადამიანების მსგავსად აზროვნებდნენ, ჰქონდათ სამუშაო იარაღები, ატარებდნენ ტანსაცმელს და აქედან გამომდინარე, თეოლოგებმა ჩათვალეს, რომ მათაც გააჩნდათ სული. შუა საუკუნეებში მათზე იწერებოდნენ ნეტარი ავგუსტინე, მარკო პოლო, პლანო კარპინი, პორდენონე და სხვა მკვლევრები. დროთა განმავლობაში მათ გადაინაცვლეს ამერიკასა და ინდონეზიაში. მათ შესახებ ბოლო ცნობები მოიპოვება XVIII საუკუნეში. წმ. ქრისტეფორეს ხატი ალექსანდრე მაკედონელისა და კინოკეფალების ბრძოლა. ინდური მინიატურა. თრიალეთის თასი — მგლისთავიანი ადამიანები. კოლხური თეთრი — ხარისთავიანი ადამიანები. წმინდა ქრისტეფორე კინოიდები სეთი ანუბისი ↑ მოწამე ქრისტეფორე ვიკისაწყობში არის გვერდი თემაზე: კინოკეფალები
Adobe Flash Player

Adobe Flash Player — პროგრამა ანიმაციისა და ფილმების სანახავად, რომელსაც იყენებს კომპიუტერული პროგრამები, როგორებიცაა ვებ ბრაუზერები და სხვა. Flash Player უშვებდა SWF ფორმატის ფაილებს, რომლის შექმნა შესაძლებელი იყო Adobe Flash-ის ხელსაწყოში, Adobe Flex-ში. 2020 წლის 31 დეკემბრიდან პროგრამას მხარდაჭერა შეუწყდა. Adobe Flash Player Flash Tester დაარქივებული 2020-06-05 საიტზე Wayback Machine. ↑ Adobe Flash Player Download. Adobe Systems. ციტირების თარიღი: August 10, 2016 ↑ Why You Should Ditch Adobe Shockwave. Krebs on Security (2014-05-14). ციტირების თარიღი: 2015-02-21.
სან-ბრუნო

სან ბრუნო (ინგლ. San Bruno) — ქალაქი სან მატეოში, კალიფორნია, აშშ. 2000 წლის აღწერით, ქალაქის მოსახლეობა შეადგენს 40,165 კაცს.
YouTube-ის საზოგადოებრივი გავლენა

2005 წლამდე, სანამ იუთუბი დაიწყებდა მუშაობას, მხოლოდ რამდენიმე მეთოდი არსებობდა ჩვეულებრივი კომპიუტერის მომხმარებლისთვის, რომ განეთავსებინა საკუთარი ვიდეო ინტერნეტ სივრცეში. ადვილი და უბრალო ინტერფეისით, იუთუბმა ყველას, ვისაც აქვს ინტერნეტთან კავშირი, მისცა საშუალება წარედგინათ თავიანთი ვიდეო უდიდეს აუდიტორიას, რომლებსაც ვიდეოს ნახვა შეეძლოთ რამდენიმე წუთში. იუთუბი გახდა ინტერნეტის კულტურის ყველაზე მნიშვნელოვანი ნაწილი. საზოგადოებრივი გავლენის თავდაპირველი მაგალითი იყო Bus Uncle-ის (ავტობუსის ბიძა) წარმატება 2006 წელს. ის გვიჩვენებს ახალგაზრდა და უფროს მამაკაცს შორის გაცხარებულ დებატებს ჰონგ კონგის ავტობუსში. შემდგომ ვიდეო ფართოდ იქნა განხილული მედიაში. სხვა YouTube-ის ვიდეო, რომელიც გახდა ფართო განხილვის საგანი, იყო guitar (გიტარა), რომელშიც ნაჩვენებია Pachelbel's Canon-ს შესრულება ელექტრონულ გიტარაზე. შემსრულებლის სახელი არ არის მოცემული ვიდეოში, მაგრამ შემგომში, როდესაც მილიონობით ნახვა დააგროვა, The New York Times-მა გამოაშკარავა გიტარისტის პიროვნება. იგი იყო 23 წლის სამხრეთ კორეელი ლიმ ჯიონგ-ჰიუნი, რომელმაც ჩაწერა მუსიკა საკუთარ საძინებელ ოთახში. 2008 წელს იუთუბი დაჯილდოვდა Peabody-ის ჯილდოთი. YouTube-ის ყველაზე ნახვადი ვიდეოები 2009 წლის 3 ოქტომბრის მონაცემებით. ყვითლადაა ის ვიდეოები მონიშნული, რომლებიც ერთ დროს პირველ ადგილზე იყვნენ, ხოლო ლურჯად და მუქ ლურჯად ის ვიდეოები, რომლებიც წაიშალა. "CANSEI DE SER SEXY Music is My Hot Hot Sex" ვიდეო იყო მიჩნეული, რომ ნახვის რაოდენობა სპეციალურად იყო მომატებული. ის იყო პირველი ვიდეო, რომელმაც მიაღწია 100 მილიონ ნახვას. 2008 წლის 17 მარტს წაშალა ამტვირთველმა. ↑ ბრეი, მარიანი. Irate HK man unlikely Web hero. CNN. ციტირების თარიღი: 2008-05-28. ↑ guitar (გიტარა). YouTube (2005-12-20). ციტირების თარიღი: 2009-08-03. ↑ Heffernand, Virginia (2006-08-27). „Web Guitar Wizard Revealed at Last“. The New York Times. ციტირების თარიღი: 2007-07-02. ↑ Complete List of 2008 Peabody Award Winners. Peabody Awards, University of Georgia (2009-04-01). დაარქივებულია ორიგინალიდან — 2011-05-01. ციტირების თარიღი: 2009-04-01. ↑ Ho, Rodney (20009-04-02). „Peabody honors CNN, TMC“. Atlanta Journal-Constitution. დაარქივებულია ორიგინალიდან — 2012-07-28. ციტირების თარიღი: 2009-04-14. შეამოწმეთ თარიღის პარამეტრი |date=-ში (დახმარება) ↑ http://waxy.org/2008/03/new_video_overt/ ↑ დაარქივებული ასლი. დაარქივებულია ორიგინალიდან — 2009-11-22. ციტირების თარიღი: 2009-11-10. ↑ [1]
ICANN

ICANN (გამოითქმის /aɪkæn/, აი-კენ) — ინტერნეტ კორპორაცია მინიჭებულ სახელებსა და რიცხვებზე და ინტერნეტში დომენების განაწილების მაკონტროლებელი საერთაშორისო ორგანიზაციაა. ორგანიზაციის შტაბ-ბინა მდებარეობს მარინა-დელ-რეიში, კალიფორნია, აშშ. არასამთავრობო და არამომგებიანი კორპორაცია შეიქმნა 1998 წლის 18 ნოემბერს და მისი დანიშნულება რამდენიმე ინტერნეტთან დაკავშირებული საკითხის რეგულირება იყო, რომელიც მანამდე აშშ-ის მთავრობისთვის სხვა ორგანიზაციების მიერ ხორციელდებოდა. ვიკისაწყობში არის გვერდი თემაზე: ICANN ოფიციალური საიტი
MS Oasis of the Seas

ზღვის ოაზისი (ინგლ. Oasis of the Seas) — Royal Caribbean International-ის ყველაზე დიდი სამგზავრო გემი მსოფლიოში, რომლის ბორტზე ერთდროულად 6 300 მგზავრის გადაყვანაა შესაძლებელი. ამას გარდა, ზღვის ოაზისს ყველაზე მეტი რაოდენობით აქვს ოთახები აივნებით, ყველაზე დიდი აუზი და მსოფლიოში პირველი პარკი ხეებით, რომელიც გემზეა განთავსებული. სამი 6-მეტრიანი სანიჩბე ხრახნი მოძრაობაში V12 რვა ძრავს მოჰყავს, რომელთაგან თითოეულის სიმძლავრე 17 500 ცხენის ძალის ტოლია, რაც 30 000 ცხენის ძალის ექვივალენტს უზრუნველყოფს საერთო ჯამში. გემის სიმაღლეა 65 მეტრი, ხოლო მის ბორტზე განლაგებულია ორი 6-სართულიანი კოშკი, რომლებიც 2 700 კაიუტას იტევს 5400 მგზავრისთვის. Oasis of the Seas მშენებლობის ღირებულებაა 1,2 მილიარდი დოლარი. მის ბორტზე 400 ტონა მცენარეულობა და მათი მოსაყვანი ნიადაგია. სუპერლაინერი სიგრძეში 360 მეტრია. ვიკისაწყობში არის გვერდი თემაზე: MS Oasis of the Seas ოფიციალური ვებ-გვერდი დაარქივებული 2010-06-20 საიტზე Wayback Machine. Oasis of the Seas at RoyalCaribbean.com
ნეტბუკი

ნეტბუკი (ინგლ. Netbook) — ლეპტოპების კატეგორია, რომელიც გამოირჩევა მცირე ზომით, წონით, ელექტროენერგიის დაბალი მოხმარებით და შედარებით დაბალი ფასით. ნეტბუკის ეკრანის ზომა ჩვეულებრივ 7—10 დიუიმს, იშვიათად კი 12 დიუიმს შეადგენს. ნეტბუკებს არ აკომპლექტებენ CD-ს ან DVD-ს წამკითხველებით. ნეტბუკის ძირითადი დანიშნულება არის ინტერნეტში წვდომა და საოფისე პროგამებში მუშაობა. An Asus Eee PC 1005HA G10IL Asus Eee PC 900 Acer Aspire One Zelybron Micro Nina Lenovo IdeaPad S10 Samsung NC20 OLPC XO-1 Classmate PC ჯოელ მაკნამარა., ნეტბუკები დამწყებთათვის, 2010. — გვ. 336, ISBN 978-5-8459-1672-3. Сенкевич Г., Наглядный самоучитель работы на нетбуке, СПб., 2011. — გვ. 336, ISBN 978-5-9775-0430-0. ვიკისაწყობში არის გვერდი თემაზე: ნეტბუკი "The rise of the Netbook" CNET-ზე "The State of the Netbook" Ars Technica-ზე "The Netbook Effect: How Cheap Little Laptops Hit the Big Time" Wired-ზე "Light and Cheap, Netbooks Are Poised to Reshape PC Industry" New York Times-ზე
სერბეთის პატრიარქები

ამ გვერდზე წარმოდგენილია სერბეთისა და პეჩის მთავარეპისკოპოსთა და პატრიარქთა სია ეკლესიის, როგორც არქიოციის, შექმნის დღიდან (1219 წელი) დღევანდელ ავტოკეფალურ ეკლესიამდე. სიაში შესულია ყველა მთავარეპისკოპოსი და პატრიარქი, რომელიც წინამძღოლობდა ეკლესიას პეჩის საპატრიარქოს დღიდან. დღეს სერბეთის პატრიარქის ოფიციალური ტიტული ამგვარია - მისი უწმინდესობა, პეჩის მთავარეპისკოპოსი, ბელგრადის და კარლოვცის მიტროპოლიტი და სერბთა პატრიარქი. სერბეთის დღევანდელი პატრიარქი არის მისი უწმინდესობა პავლე. პეჩის ეპარქია იყო დაფუძნებული წმინდა საბას მიერ 1219 წელს, როგორც კონსტანტინეპოლის საპატრიარქოს ავტონომია. 1346 წელს პეჩის ეპარქიამ თვითნებურად გამოაცხადა დამოუკიდებლობა, რომელიც კონსტანტინეპოლმა მხოლოდ 1373 წელს აღიარა. ოსმალოთა მიერ 1459 წელს სერბეთის დაპყრობის გამო პატრიარქმა დაკარგა ადრინდელი მნიშვნელობა. ოსმალოთა ძალდატანებით სერბეთის ეკლესია გაუქმდა, და 1766 - 1920 წლამდე იგი იყო საბერძნეთის ეკლესიის მიტროპოლია. 1920 წელს ეკლესია აღდგა და მეორედ მოიპოვა ავტოკეფალია. The patriarchs hold the title of Archbishop of Peć and are considered the successors to the Patriarchal throne of Peć. However, the Patriarchy is based in Belgrade, Serbia. ალექსანდრიის პატრიარქები კონსტანტინოპოლის პატრიარქები ანტიოქიის პატრიარქები იერუსალიმის პატრიარქები საქართველოს მართლმადიდებელი ეკლესიის მეთაურები სერბეთის მართლმადიდებელი ეკლესიის ისტორია დაარქივებული 2009-04-18 საიტზე Wayback Machine. Pages on most of the Serbian Patriarchs (in Serbian) Kosovo.com: another list of Serbian Patriarchs დაარქივებული 2012-12-09 საიტზე Wayback Machine. Hierarchical Succession of the Patriarchal See of Serbia დაარქივებული 2006-01-09 საიტზე Wayback Machine. from the Orthodox Research Institute
ამერიკის მიტროპოლიტები

ამერიკის მიტროპოლიტები – აქ წარმოდგენილია ამერიკის მართლმადიდებელი ეკლესიის მიტროპოლიტები სია 1970 წლიდან დღემდე ამერიკის მიტროპოლიტები